Delta (eriüksus)

Delta (ametlik nimi:Beredskapstroppen) on Norra politsei eriüksus. Üksuse liikmed on saanud eriväljaõppe eriettevalmistust nõudvate politseiülesannete täitmiseks. Kuigi ametlikult on üksus osa Oslo politseist, on tema piirkonnaks kogu Norra.

Delta tegevusvaldkondadeks on relvastatud ja ohtlike kurjategijate kinnipidamine, pantvangikriiside lahendamine, terrorismivastane võitlus ja muud eriväljaõpet nõudvad ülesanded.

Tegevus

Keskmiselt sooritab üksus ühe operatsiooni päevas. Näiteks 2004. aastal osales Delta 422 operatsioonil, kus kahel korral kasutati tulirelva. 

Üksuse dramaatilisemaid operatsioone oli Torpi pantvangikriis, mis lõppes politsei tormijooksuga ja ühe kurjategija hukkumisega. See oli ainus kord Norra ajaloos, kui Delta snaiprile anti roheline tuli kurjategija mahalaskmiseks. 

Üksuse tuntumaid kinnipidamisi oli Anders Behring Breiviki tabamine, kes võeti kinni Utøya saarel pärast 77 inimese elu nõudnud terrorirünnakuid.

Kategooria:Politsei
Kategooria:Norra
Kategooria:Eriüksused